Letschhin han ich ä Statistik zu Pensionskassä und Umwandligssätz gseh. Da gits tatsächlich Pensionskasse, wo ä Unterdeckig händ und glichzitig an Umwandligssatz vo 7. Das isch höcher als 6.8. Statistisch gseh sind beidi Umwandligssätz zhöch, d'Lüt wärdet eifach älter. Mitemä zhöchä Umwandligssatz handlet me sich mit jeder Pensionierig ä potentielli Unterdeckig i, bzw. mä isch zwungä ä sehr hochi Renditä uf em  Kapital z'erzielä und das isch halt nöd immer möglich. Mä chas au andersch säge: die, wo pensioniert wärded überchömed Gäld, wos eigentlich gar nöd z'guet händ. Au uf em überobligatorischä Teil händ die Pensionskasse meischtens en z'hochä Umwandligssatz. Die eintä händ dört nur no 5.8, will das besser dä Realität entspricht.  Us minierä Sicht sind die Pensionskasse mit so hochem Umwandligssatz scho fasch grobfahrlässig. Sie ladet sich Verpflichtigä uf, wo sie nur sehr schwär chönd erfüllä. Für die  Jungä isch das natürlich en Fruscht nöimäd idszahlä, wo Zuekunft unsicher isch.  Für en Unternämig, wo e Pensionskasse suecht isch es drum wichtig, e gsundi mit emä vernünftigä Umwandligssatz uf em obligatorischä und über-obligatorischä Teil uszwählä. Eigentlich söt mä wahrschienlich sogar wäg-wächslä vo ener Pensionskassä mit z'hohem Umwandligssatz.